OVHcloud

OVHcloud, antaŭe OVH, estas franca firmao. Ĝi komence provizis gastigadon de retserviloj, kaj estis provizanto de retkonektoj (ISP), poste funkciigisto de telekomunikoj por entreprenoj. Ĝi evoluis en la malfruaj 2010-aj jaroj al nuba komputado. Fondita en 1999 fare de Octave Klaba, la grupo proponas publikajn kaj privatajn servojn de nuba komputado, dediĉitajn servilojn, komunan gastigadon, loĝadon (aŭ kunloĝadon), registradon de domajnaj nomoj, provizon de retaliro per linioj ADSL, VDSL, SDSL kaj optika fibro, same kiel Interretan telefonon. La firmao asertas priservi pli ol 1,5 milionojn da klientoj, apogante sin sur reto de 32 datumcentroj distribuitaj inter Eŭropo, Nordameriko kaj Azio-Pacifiko. La firmao disetendis sian propran optikan reton tra la mondo kaj asertas entutan kapaciton de 20 TB/s. kaj pli ol 380 000 gastigitajn fizikajn servilojn. OVHcloud generas duonon de sia spezo ekster Francio kaj havas laborantaron de 2 700 dungitoj (2022). La 8-an de oktobro 2019, konforme al sia reorientiĝo, OVH anoncis, ke ĝi ŝanĝas sian nomon por fariĝi OVHcloud. Ĝi eniris en Borson en 2021. Referencoj Vidu ankaŭ Datumcentro Ĝenerala Datum-Protekta Regularo Nuba komputado Provizanto de retkonekto Eksteraj ligiloj Oficiala retejo